Vilhelmina er en by i Västerbottens län i Lappland i Sverige. Den er administrationsby i Vilhelmina kommun og i 2010 boede der 3 657 indbyggere. Vilhelmina ligger ved Vojmåns udløb i Volgsjön som gennemløbes af Ångermanälven, med den mindre Baksjön øst for byen. Europavejen E45 og Inlandsbanan går gennem Vilhelmina. Kommunen har egen flyveplads, Vilhelmina flygplats. Byen hed tidligere, frem til 1799 Volgsjö. Vilhelmina har fået sit navn efter dronning Fredrika Dorotea Vilhelmina, Gustav IV Adolfs gemalinde.